
26-TA-20: Noteikumu projekts (Grozījumi)
Grozījumi Ministru kabineta 2023. gada 8. augusta noteikumos Nr. 443 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (19.09.2025.)

	Izsludināšana: 24.02.2026. 19:00

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 27.02.2026.)
Lūdzam skaidrot vai precizēt anotācijas 1.3.sadaļā "Pašreizējā situācija, problēmas un risinājumi" (turpmāk – anotācijas 1.3.sadaļa) norādīto informāciju par objektu Uriekstes ielā 42B kontekstā ar rādītāju sasniegšanas termiņu, ņemot vērā norādīto, ka objekts ir projektēšanas stadijā un tā pabeigšana plānota no valsts budžeta līdzekļiem tikai 2026. gada beigās.
Vienlaikus, ņemot vērā līdzšinējo sadarbības praksi, aicinām Ekonomikas ministriju (turpmāk – EM) sagatavot ierosinātos grozījumus noteikumu projektā nosūtīšanai  Eiropas Komisijai (turpmāk – EK). 
Piedāvātā redakcija
-
	Ņemts vērā
Papildināta informācija anotācijas 1.3. sadaļā. Ekonomikas ministrija sagatavos un oficiāli nosūtīs informāciju par ierosinātajiem grozījumiem MK noteikumos Nr. 443 Finanšu ministrijai tālākai nosūtīšanai Eiropas Komisijai.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 27.02.2026.)
Lūdzam anotācijā iekļaut informāciju attiecībā uz mērķa rādītāja “Primārās enerģijas patēriņa samazinājums valsts ēkās 3 875 MWh/ gadā” statusu un izpildes prognozi, risku novērtējumu tieši pret EK ziņojamā mērķa rādītāja sasniegšanu, maksājuma pieprasījuma sekmīgai izpildei.
Piedāvātā redakcija
-
	Ņemts vērā
Papildināta informācija anotācijas 1.3. sadaļā.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 27.02.2026.)
Anotācijas 1.3. sadaļas apakšsadaļā “Problēmas apraksts” aicinām neatsaukties uz neformālā sanāksmē  ar EK sniegtu informāciju un attiecīgi precizēt sekojošo rindkopu, skaidri pasakot, ka izpildes pamatojošās dokumentācijas (Cover note) projekta izstrādi un ar EK neformālu skaņošanu EM uzsāks pirms mērķa rādītāja sasniegšanas, ne vēlāk kā līdz 2026.gada 30.jūnijam. Kad būs sasniegts attiecīgais mērķa rādītājs, tad EM visus pamatojošos dokumentus iesniegs Kohēzijas politikas fondu vadības informācijas sistēmā (turpmāk – KPVIS) vēlākais līdz 2026. gada 15. augustam. Attiecīgi lūdzam papildināt arī noteikumu projektu ar jaunu punktu, kas paredz, ka EM nodrošina mērķa sasniegšanas pamatojošo dokumentu iesniegšanu KPVIS līdz 2026. gada 15.augustam.
Piedāvātā redakcija
-
	Ņemts vērā
Precizēta informācija anotācijas 1.3. sadaļā un precizēts noteikumu projekta 55. punkts attiecībā uz mērķa sasniegšanas pamatojošo dokumentu (Cover note) iesniegšanu KP VIS līdz 2026. gada 15.augustam.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Priekšlikums (TM - 26.02.2026.)
Anotācijas 1.3. sadaļā norādīta noteikumu projekta sasaiste ar 2025. gada 12. decembra grozījumiem Eiropas Padomes īstenošanas lēmumā, nosakot nepieciešamību "precizēt T18 nosaukumu un pagarināt īstenošanas termiņu līdz 2026. gada 31. jūlijam, kas nav pretrunā ar CID noteikto termiņu - 2026. gada 3. ceturksnis." Ievērojot minēto, aicinām papildināt anotācijas 5.sadaļu attiecībā uz norādīto Eiropas Padomes īstenošanas lēmumu.
Piedāvātā redakcija
-
	Ņemts vērā
Papildināta informācija anotācijas 5. sadaļā.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām

	5.
	Noteikumu konsolidētā versija
40. Finansējuma saņēmējs projektu īsteno līdz 2026. gada 31. jūlijam un dokumentus, kas apliecina projekta īstenošanas pabeigšanu un uzņemto saistību izpildi, iesniedz aģentūrā ne vēlāk kā 2026. gada 31. jūlijā ar nosacījumu, ja ir veikti grozījumi līgumā vai vienošanās ar aģentūru ar objektīvu pamatojumu projekta īstenošanas termiņa pagarinājumam.
	Priekšlikums (FM - 27.02.2026.)
Lai nodrošinātu regulējuma viennozīmīgu interpretāciju, ņemot vērā, ka no Ministru kabineta 2023. gada 8. augusta noteikumu Nr. 443 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.4.i. investīcijas "Energoefektivitātes uzlabošana valsts sektora ēkās, t. sk. vēsturiskajās ēkās" īstenošanas noteikumi" 40. punkta plānotās redakcijas nav skaidri secināms, ka sākotnējais projektu īstenošanas termiņš bija plānots 2026. gada 30. jūnijs, lūdzam papildināt 40. punkta plānoto redakciju aiz vārda "pagarinājumam" ar vārdiem un skaitļiem "no 2026. gada 30. jūnija uz 2026. gada 31. jūliju".

Papildus lūdzam izvērtēt nepieciešamību papildināt noteikumu projektu ar normām, kas paredz projektu īstenošanu un izrietošo pienākumu veikšanu līdz 2026. gada 30. jūnijam (t.i. gadījumā, ja neizpildās 40. punktā minētais nosacījums, un projekta īstenošanas termiņš netiek pagarināts līdz 2026. gada 31. jūlijam).
Piedāvātā redakcija
40. Finansējuma saņēmējs projektu īsteno līdz 2026. gada 31. jūlijam un dokumentus, kas apliecina projekta īstenošanas pabeigšanu un uzņemto saistību izpildi, iesniedz aģentūrā ne vēlāk kā 2026. gada 31. jūlijā ar nosacījumu, ja ir veikti grozījumi līgumā vai vienošanās ar aģentūru ar objektīvu pamatojumu projekta īstenošanas termiņa pagarinājumam no 2026. gada 30. jūnija uz 2026. gada 31. jūliju.
	Ņemts vērā
Precizēts noteikumu projekta 40. punkts. Nosacījumi attiecībā uz projektiem, kuriem netiek pagarināts projekta īstenošanas termiņš no CFLA puses no 2026. gada 30. jūnija uz 2026. gada 30. jūliju, skaidroti anotācijas 1.3. sadaļā.
	Noteikumu konsolidētā versija
40. Finansējuma saņēmējs projektu īsteno līdz 2026. gada 31. jūlijam un dokumentus, kas apliecina projekta īstenošanas pabeigšanu un uzņemto saistību izpildi, iesniedz aģentūrā ne vēlāk kā 2026. gada 31. jūlijā ar nosacījumu, ja ir veikti grozījumi līgumā vai vienošanās ar aģentūru ar objektīvu pamatojumu projekta īstenošanas termiņa pagarinājumam no 2026. gada 30. jūnija uz 2026. gada 31. jūliju.

	6.
	Noteikumu konsolidētā versija
40.2 Šo noteikumu 4. nodaļā noteiktie izmaksu procentuālie ierobežojumi tiek aprēķināti attiecībā pret projektā plānotajām tiešajām attiecināmajām izmaksām.
	Priekšlikums (FM - 27.02.2026.)
Lūdzam precizēt noteikumu 40.2 punktu, paredzot, ka tajā noteiktais procentuālā ierobežojuma aprēķins attiecībā pret projekta plānotajām tiešajām attiecināmajām izmaksām nav attiecināms uz 30.4.1 un 30.4.3 apakšpunktā noteikto netiešo izmaksu vienotās likmes procentuālo aprēķinu. Informējam, ka, veicot padziļinātu attiecināmo izmaksu izvērtējumu, secināts – vienotās likmes izmaksu procentuālais apmērs ir aprēķināms no faktiskajām attiecināmajām izmaksām, nevis no plānotajām izmaksām, atbilstoši Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros noteiktajam regulējumam.
 
Piedāvātā redakcija
Šo noteikumu 4. nodaļā noteiktie izmaksu procentuālie ierobežojumi tiek aprēķināti attiecībā pret projektā plānotajām tiešajām attiecināmajām izmaksām, izņemot 30.4.1 un 30.4.3 apakšpunktā noteiktajam procentuālajam ierobežojumam.
 
	Ņemts vērā
Precizēts noteikumu projekta 40.2 punkts. 
	Noteikumu konsolidētā versija
40.2 Šo noteikumu 4. nodaļā noteiktie izmaksu procentuālie ierobežojumi tiek aprēķināti attiecībā pret projektā plānotajām tiešajām attiecināmajām izmaksām, izņemot šo noteikumu 30.4.1 un 30.4.3 apakšpunktā noteiktajam procentuālajam ierobežojumam.

	7.
	Noteikumu konsolidētā versija
 Projekta iesniedzēja valsts nekustamo īpašumu vai ēku (ēku grupu) saraksts
	Priekšlikums (FM - 27.02.2026.)
Ierosinām veikt tehnisku precizējumu MK noteikumu pielikuma 8.punktā, aktualizējot Latvijas Nacionālās bibliotēkas projekta īstenošanas adresi no "Raksti", Silakrogs, Ropažu novads uz Silezera iela 1, Silakrogs, Ropažu pag., Ropažu nov.
Informējam, ka adrešu reģistrā adrese "Raksti", Silakrogs, Ropažu novads vairs nav atrodama, kā arī KPVISā Latvijas Nacionālās bibliotēkas projektā Nr.1.2.1.4.i.0/1/23/I/CFLA/004 adrese automātiski ir aktualiuzēta uz Silezera iela 1, Silakrogs, Ropažu pag., Ropažu nov., LV-2133.

 
Piedāvātā redakcija
-
	Ņemts vērā
Precizēts noteikumu projekta pielikuma 8. punkts.
	Noteikumu konsolidētā versija
 Projekta iesniedzēja valsts nekustamo īpašumu vai ēku (ēku grupu) saraksts



